gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4474, del 04-04-2003 (2003/3778)

Informació pública del programa d'actuació integrada de la unitat d'execució sector Barxeta-1 de Carcaixent.
------------------------------------------------------------------------------------------------------------

### Dades del document

Número de DOGV
:   4474

Data del DOGV
:   04-04-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/3778


Organisme emissor
:   Mertre, SA

Tipus de document
:   Anunci

Informació pública del programa d'actuació integrada de la unitat d'execució sector Barxeta-1 de Carcaixent. [2003/M3778]
  
La societat mercantil Mertre, SA ha formulat una proposta d'alternativa tècnica de programa d'actuació integrada per al desenvolupament urbanístic dels terrenys inclosos en el sector Barxeta-1 del PGOU de Carcaixent, a la qual s'adjunta avantprojecte d'urbanització, d'acord amb el que es preveu en l'article 48 de la Llei 6 /1.994, de 15 de novembre, de la Generalitat Valenciana, Reguladora de l'Activitat Urbanística.
  
D'acord amb l'article 48.1.C), en relació amb l'article 46.3 de l'esmentada llei, se sotmet la proposta de programa a informació pública durant el termini de 20 dies hàbils, comptats a partir de l'endemà de la publicació d'aquest anunci en el Diari Oficial de la Generalitat Valenciana.
  
L'esmentada documentació es troba depositada a la Notaria de Ramón Marín Casanova, protocol número 361/03, de data 28 de març de 2003, situada al carrer de la Baronessa Santa Bárbara, 41, de Carcaixent. Qualsevol interessat podrà comparéixer a l'esmentada notaria i sol·licitar que se li exhibisca l'acta de protocol·lització de la documentació que integra la proposta de programa, i podrà obtenir còpia, al seu càrrec, de l'acta notarial. També podrà presentar-se a l'Ajuntament de Carcaixent, Servei d'Urbanisme, per a examinar l'exemplar depositat, Registre General d'Entrada de data 28 de març de 2003, i formular, si s'escau, al·legacions i alternatives tècniques en competència, dins del termini assenyalat en el paràgraf anterior de 20 dies hàbils a partir de la publicació d'aquest anunci al DOGV, i propostes juridicoeconòmiques durant els següents cinc dies al venciment del termini anterior.
  
Les al·legacions, alternatives tècniques i proposicions juridicoeconòmiques que, si s'escau, es formulen caldrà presentar-les davant l'Ajuntament de Carcaixent.
Diari Oficial de la Generalitat Valenciana


Sumari del DOGV 4524, del 18-06-2003 (2003/6720)

Notificació de requeriment de subsanació de la sol·licitud de dipòsit de comptes anuals de l'exercici 2000, expedient nº 546/01, a Fundació Paurides González Vidal.
--------------------------------------------------------------------------------------------------------------------------------------------------------------------

### Dades del document

Número de DOGV
:   4524

Data del DOGV
:   18-06-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/6720


Organisme emissor
:   Conselleria de Justícia i Administracions Públiques

Tipus de document
:   Anunci

Notificació de requeriment de subsanació de la sol·licitud de dipòsit de comptes anuals de l'exercici 2000, expedient nº 546/01, a Fundació Paurides González Vidal. [2003/X6720]
  
Per no haver pogut practicar la notificació personal a la persona interessada de l'acte administratiu que tot seguit es relaciona, se'n procedix a la publicació d'un extracte en el Diari Oficial de la Generalitat Valenciana, de conformitat amb els articles 59 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Perquè l'interessat puga tindre coneixement íntegre de l'acte i quede constància de tal coneixement, podrà comparéixer en el termini de 10 dies, comptadors des de l'endemà de la publicació del present anunci en el Diari Oficial de la Generalitat Valenciana, a la seu de la Secretaria General de la Conselleria de Justícia i Administracions Públiques, Servici d'Entitats Jurídiques, sítia al carrer Historiador Chabàs, núm. 2, de València, de 9.00 a 14.00 hores.
  
- Persona interessada: Fundació Paurides González Vidal.
  
- Últim domicili conegut: apartat de correus 930, d'Elda (Alacant).
  
- Extracte del contingut: requeriment d'esmena de la sol·licitud de depòsit de comptes anuals de l'exercici 2000. Expedient núm. 546/01.
Diari Oficial de la Generalitat Valenciana


Sumari del DOGV 4532, del 27-06-2003 (2003/7402)

Juí de desnonament número 1016/2002. Cèdula de notificació.
-----------------------------------------------------------

### Dades del document

Número de DOGV
:   4532

Data del DOGV
:   27-06-2003

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2003/7402


Organisme emissor
:   Jutjat de Primera Instància Número 2 d'Elx

Tipus de document
:   Anunci

Juí de desnonament número 1016/2002. Cèdula de notificació. [2003/S7402]
  
El secretari del Jutjat de Primera Instància número 2 d'Elx, fa saber:
  
Que en el juí de desnonament número 1016/2002, s'ha dictat sentència, que té l'encapçalament i la decisió que literalment diuen el següent:
  
Sentència número 192
  
Elx, 24 de març de 2003
  
María Ángeles Sáez Zambrana, jutgessa substituta del Jutjat de Primera Instància número 2 d'Elx ha vist les presents actuacions sobre juí verbal de desnonament, seguits amb el número 1016/02, instats per Myris, SL, representat pel procurador García Mora i amb la direcció del lletrat Verdú Poveda, contra Mónica Lorena Ochoa García.
  
Decisió
  
Amb l'estimació de la demanda interposada per Myris, SL contra Mónica Lorena Ochoa Poveda: declare resolt el contracte d'arrendament subscrit en les parts. Correspon el desnonament de la demandada de l'habitatge esmentat, i se li condemna que el desallotge i el deixe lliure i expedit a disposició de l'actor, amb l'advertència de ser llançada d'aquell si no ho fa, així com al pagament de les costes causades en este procés.
  
Contra esta resolució es pot interposar recurs d'apel·lació davant l'Audiència Provincial d'Alacant, el qual s'haurà d'interposar en este Jutjat en el termini de cinc dies.
  
Esta és la meua sentència, que pronuncie, mane i firme.
  
I perquè valga de notificació en legal forma a la demandada rebel Mónica Lorena Ochoa García, el domicili actual de la qual s'ignora, expedisc el present edicte.
Diari Oficial de la Generalitat Valenciana


Sumari del DOGV 4644, del 04-12-2003 (2003/12290)

Concurs número IV-MY001/2004/2005. Servici de neteja dels centres Residència Carmen Picó d'Alzira(València); Residència de Disminuïts Psíquics de Manises (València); Taller Ocupacional de Marxalenes (València); Delegació Provincial d'Alacant (Elx); Residència Comarcal Baix Vinalopó (Elx) i Taller Ocupacional La Tramoia (Elx).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4644

Data del DOGV
:   04-12-2003

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2003/12361


Data del document
:   24-11-2003

Organisme emissor
:   Institut Valencià d'Atenció als Discapacitats

Tipus de document
:   Concurs

Descriptors 

:   * Elx
    * Manises
    * Alzira
    * València
    * contracte de serveis
    * licitació
    * empresa de serveis

Concurs número IV-MY001/2004/2005. Servici de neteja dels centres Residència Carmen Picó d'Alzira(València); Residència de Disminuïts Psíquics de Manises (València); Taller Ocupacional de Marxalenes (València); Delegació Provincial d'Alacant (Elx); Residència Comarcal Baix Vinalopó (Elx) i Taller Ocupacional La Tramoia (Elx). [2003/S12856]
  
Vist el plec de clàusules administratives particulars per a contractar per concurs obert el servici de neteja (expedient: IV-MY001/2004/2005) dels següents centres:
  
Residència Carmen Picó d'Alzira.(València)
  
Residència de Disminuïts Psíquics de Manises. (València)
  
Taller Ocupacional de Marxalenes (València)
  
Delegació Provincial d'Alacant (Elx)
  
Residència Comarcal Baix Vinalopó. (Elx)
  
Taller Ocupacional La Tramoia (Elx)
  
Que pertanyen a l'IVADIS, sense que s'haja presentat cap reclamació contra este.
  
Vist que anunciada la convocatòria del concurs en el Diari Oficial de la Generalitat Valenciana núm. 4.612, del dia 21 d'octubre de 2003, en el Boletín Oficial del Estado núm. 247, de 15 d'octubre de 2003 i en el Diari Oficial de la Unió Europea del dia 8 d'octubre de 2003, el dia 17 de novembre de 2003, va quedar constituïda la mesa de contractació.
  
Vist que no s'ha presentat cap proposició en el termini previst.
  
Atés el que establix en l'esmentat plec, en el Reglament General de Contractes i en aquelles normes que li siguen d'aplicació, sent-ne competència d'esta Gerència l'adjudicació, per la present, resolc:
  
1º. Declarar desert el present concurs.
  
2º. Comunicar esta resolució als diaris oficials en els quals es va publicar la convocatòria del present concurs, per la qual cosa es procedix a la publicació de la present resolució.
Diari Oficial de la Generalitat Valenciana


Sumari del DOGV 4432, del 04-02-2003 (2003/816)

Ressenya de l'Acord de la Comissió Territorial d'Urbanisme de Castelló, de 10 de desembre de 2002, pel qual s'aprova definitivament la modificació puntual de les normes subsidiàries de Sot de Ferrer relativa a la redacció de l'article 35 de les normes.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4432

Data del DOGV
:   04-02-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/816


Data del document
:   10-12-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Sot de Ferrer
    * pla d'urbanisme

Ressenya de l'Acord de la Comissió Territorial d'Urbanisme de Castelló, de 10 de desembre de 2002, pel qual s'aprova definitivament la modificació puntual de les normes subsidiàries de Sot de Ferrer relativa a la redacció de l'article 35 de les normes. [2003/X816]
  
D'acord amb l'article 59.4.B de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV núm. 2394, de 24 de novembre de 1994) es publica la ressenya de la Resolució de la Comissió Territorial d'Urbanisme de Castelló, de 10 de desembre de 2002, publicada amb les normes urbanístiques aprovades en el Butlletí Oficial de la Província de Castelló número 154, del dia 24 de desembre de 2002.
  
- Expedient 2002/0789. Aprovació definitiva de la modificació puntual de les normes subsidiàries de Sot de Ferrer relativa a la redacció de l'article 35 de les normes.
Diari Oficial de la Generalitat Valenciana


Sumari del DOGV 4541, del 10-07-2003 (2003/7933)

Expedient número 8/2003. Subministrament de material de papereria, impremta i material d'informàtica de la Conselleria d'Economia, Hisenda i Ocupació.
------------------------------------------------------------------------------------------------------------------------------------------------------

### Dades del document

Número de DOGV
:   4541

Data del DOGV
:   10-07-2003

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2003/7933


Data del document
:   01-07-2003

Organisme emissor
:   Conselleria d'Economia, Hisenda i Ocupació

Tipus de document
:   Resolució

Anàlisi jurídica

 Descriptors 

:   * licitació
    * equip informàtic
    * contracte de subministraments
    * material d'oficina
    * paper
    * adjudicació de contracte administratiu

Expedient número 8/2003. Subministrament de material de papereria, impremta i material d'informàtica de la Conselleria d'Economia, Hisenda i Ocupació. [2003/X7933]
  
1. Entitat adjudicadora
  
a) Organisme: Conselleria d'Economia, Hisenda i Ocupació.
  
b) Dependència que tramita l'expedient: Secretaria General
  
c) Número d'expedient: 8/2003
  
2. Objecte del contracte
  
a) Tipus de contracte: subministrament
  
b) Descripció de l'objecte: subministrament de material de papereria, impremta i material d'informàtica de la Conselleria d'Economia, Hisenda i Ocupació.
  
c) Lots: 3
  
d) Butlletí o diari oficial i data de publicació de l'anunci de licitació: DOCE núm. S242 de 13 de desembre de 2002, DOGV núm. 4.402 de 19 de desembre de 2002.
  
3. Tramitació, procediment i forma d'adjudicació
  
a) Tramitació: ordinària i anticipada
  
b) Procediment: obert
  
c) Forma: concurs
  
4. Pressupost base de licitació
  
Import total: 268.885 euros
  
5. Adjudicació
  
a) Data: 20 de maig de 2003
  
b) Contractistes:
  
Lot 1: Material papereria: Suministros Saimar, SL
  
Import màxim d'adjudicació: 116.553 euros
  
Lot 2: Material d'impremta: Grafimar, s. Coop. V.
  
Import màxim d'adjudicació: 44.903 euros
  
Lot 3: Material d'informàtica: Profinsa, SA
  
Import màxim d'adjudicació: 107.429 euros
  
c) Nacionalitat: espanyola.
Diari Oficial de la Generalitat Valenciana


Sumari del DOGV 4480, del 14-04-2003 (2003/4088)

Informació pública del projecte tècnic d'urbanització de reforma i millora del vial de connexió a la urbanització Casablanca.
-----------------------------------------------------------------------------------------------------------------------------

### Dades del document

Número de DOGV
:   4480

Data del DOGV
:   14-04-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/4088


Organisme emissor
:   Ajuntament de Requena

Tipus de document
:   Anunci

Informació pública del projecte tècnic d'urbanització de reforma i millora del vial de connexió a la urbanització Casablanca. [2003/Q4088]
  
Amb data 24 de gener de 2003, la mercantil Selreh, SA, ha presentat, en este ajuntament, el projecte de reforma i millora del vial de connexió a la urbanització Casablanca, a Requena.
  
Una vegada informat favorablement el projecte pels servicis tècnics municipals, resolc:
  
Primer
  
Que se sotmeta a informació pública el projecte tècnic d'urbanització de reforma i millora del vial de connexió a la urbanització Casablanca, de Requena, mitjançant un anunci publicat en un diari d'informació general editat a la Comunitat Valenciana i en el Diari Oficial de la Generalitat Valenciana, i advertir de la possibilitat de formular al·legacions, durant el termini de 20 dies hàbils comptats a partir de la publicació de l'anunci en el Diari Oficial de la Generalitat Valenciana; tot això de conformitat amb el que disposa l'article 52, en relació amb l'article 46 de la Llei 6/1994, Reguladora de l'Activitat Urbanística.
  
Segon
  
Que durant tot el procediment, el projecte esmentat que se sotmet a informació pública podrà ser objecte de pública consulta al Negociat d'Urbanisme de 09.00 a 13.00 hores.
Diari Oficial de la Generalitat Valenciana


Sumari del DOGV 4616, del 27-10-2003 (2003/11496)

RESOLUCIÓ de 6 d'octubre de 2003, de la Universitat Jaume I, per la qual nomena, en virtut de concurs públic, María de las Nieves Alberola Crespo professora titular d'universitat en l'àrea de coneixement de Filologia Anglesa.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4616

Data del DOGV
:   27-10-2003

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2003/11175


Organisme emissor
:   Universitat Jaume I de Castelló

Tipus de document
:   Resolució

RESOLUCIÓ de 6 d'octubre de 2003, de la Universitat Jaume I, per la qual nomena, en virtut de concurs públic, María de las Nieves Alberola Crespo professora titular d'universitat en l'àrea de coneixement de Filologia Anglesa. [2003/X11007]
  
D'acord amb la proposta formulada per la comissió constituïda per a jutjar el concurs públic convocat per Resolució de la Universitat Jaume I de 29 d'octubre de 2001 per a la provisió de la plaça de professor titular d'universitat de l'àrea de coneixement de Filologia Anglesa (concurs 3/2001, plaça núm. 66/2001) i tenint en compte que la concursant proposada compleix els requisits establerts en l'apartat 2 de l'article 5 del Reial Decret 1.888/84, de 26 de setembre, aquest Rectorat, fent ús de les atribucions que li confereix l'article 20 de la Llei Orgànica 6/2001, de 21 de desembre, d'Universitats, i altres disposicions que la despleguen, resol:
  
Nomenar María de las Nieves Alberola Crespo, DNI: 30075248-L, professora titular d'universitat en l'àrea de coneixement de Filologia Anglesa adscrita al Departament de Filologia Anglesa i Romànica.
Diari Oficial de la Generalitat Valenciana


Sumari del DOGV 4437, del 11-02-2003 (2003/1374)

Notificació de l'acord d'iniciació a Francisco Cumillas Martínez-Bar Laussane, amb número d'expedient 51/806/02.
----------------------------------------------------------------------------------------------------------------

### Dades del document

Número de DOGV
:   4437

Data del DOGV
:   11-02-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/1374


Organisme emissor
:   Conselleria de Sanitat

Tipus de document
:   Anunci

Notificació de l'acord d'iniciació a Francisco Cumillas Martínez-Bar Laussane, amb número d'expedient 51/806/02. [2003/1374]
  
Com que no ha sigut possible fer en el domicili de la persona interessada la notificació que tot seguit s'indica, es publica en el Diari Oficial de la Generalitat Valenciana segons que disposa l'article 59.4 de la Llei de Règim Jurídic de les Administracions Públiques i del Procediment Administratiu Comú (Llei 30/1992, de 26.11.1992, BOE de 27.11.1992).
  
Contra este acord, que no exhaureix la via administrativa, es poden presentar al·legacions, en el termini de deu dies hàbils des del sendemà de la data de la publicació en este Diari Oficial de la Generalitat Valenciana, en la Direcció Territorial de Sanitat de València, al carrer de la Guàrdia Civil, 21, 46378 València, o de la manera que preveu l'article 38.4 de la Llei 30/1992 (BOE de 27.11.1992). També s'adverteix que, segons el contingut de l'article 20.6 del Reial Decret 1398/1993 (BOE de 04.08.1993), la publicació d'este edicte interromp el termini de tramitació del procediment.
  
València, 23 de gener de 2003. El director territorial de Sanitat: Daniel Pablo Comeche.
  
Persona interessada: Francisco Cumillas Martinez,Bar Laussane.
  
Últim domicili conegut: av. de França, 14
  
Població: Miramar.
  
Expedient: 51/806/02
  
Fase: acord d'iniciació.
  
Infracció: no haver efectuat el canvi de titularitat i deficiències higièniques sanitàries.
  
Preceptes infringits: capítol II.1.d) i capítol V de l'annex del Reial Decret 2207/1995, de 28 de desembre (BOE 27.02) sobre normes d'higiene dels productes alimentaris. Article 3.4, capítol VI.2 i 3, article 6.2 i article 7.3 del Reial Decret 3484/2000, de 29 de desembre, pel qual s'estableixen les normes d'higiene per l'elaboració, distribució i comerç de menjars preparats (BOE núm 11, de 12.01.2001). Article 5 de l'Ordre de 6 de juny de 1997, que regula l'autorització sanitària d'establiments alimentaris menors (DOGV de 18.07.1997), modificada per l'Ordre de 27 de març de 2000 sobre l'autorització sanitària d'establiments alimentaris menors (DOGV de 14.04.2000).
  
Sanció a què pot donar lloc: 900 euros.
Diari Oficial de la Generalitat Valenciana


Sumari del DOGV 4427, del 28-01-2003 (2003/634)

Informació pública del programa d'actuació integrada de la unitat d'execució número 6 de les normes subsidiàries de Benaguasil, integrat per avantprojecte d'urbanització i projecte de reparcel·lació.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4427

Data del DOGV
:   28-01-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/634


Organisme emissor
:   Ajuntament de Benaguasil

Tipus de document
:   Anunci

Informació pública del programa d'actuació integrada de la unitat d'execució número 6 de les normes subsidiàries de Benaguasil, integrat per avantprojecte d'urbanització i projecte de reparcel·lació. [2003/A634]
  
Mitjançant la Resolució de l'Alcaldia de 8 de gener de 2003 es va a acordar:
  
«Primer
  
Sotmetre a informació pública, mitjançant la publicació en un diari d'informació general i en el Diari Oficial de la Generalitat Valenciana, amb l'avís previ a les persones titulars cadastrals i durant un termini de 20 dies hàbils comptadors des de l'endemà de la seua publicació en el Diari Oficial de la Generalitat Valenciana, l'alternativa tècnica del programa d'actuació integrada de la unitat d'execució número 6 (justificant de no-necessitat de cèdula d'urbanització i avantprojecte d'urbanització) i el projecte de reparcel·lació.
  
Segon
  
Sol·licitar al Registre de la Propietat l'emissió del certificat de domini i càrregues de la totalitat de les finques incloses en la unitat reparcel·lable.
  
Tercer
  
Notificar la present resolució a les persones interessades amb la indicació dels recursos que contra ella es poden interposar.»